armvectores/hy_wikipedia_2023 huggingface dataset:
Միսաք Թորլաքյան

Միսաք Թորլաքյան (1889, Չուքուր, Yomra, Տրապիզոնի մարզ, Օսմանյան կայսրություն - նոյեմբերի 12, 1968(1968-11-12), Կալիֆոռնիա, ԱՄՆ), հայ ժողովրդական վրիժառու, ՀՅԴ կուսակցության անդամ։
Սովորել է ծննդավայրի դպրոցում։ 17 տարեկանում կազմակերպել է հայ վրիժառուների վեց հոգուց բաղկացած խումբ, որը զբաղվել է նաև զենք ու զինամթերք հայթայթելով։ 1910 թվականին հնազանդեցրել է հայերին ճնշող լազերին։ Մշտապես հետապնդվել է թուրքական իշխանությունների կողմից։
Առաջին համաշխարհային պատերազմի ժամանակ, խույս տալով թուրքական բանակի զինծառայությունից, հեռացել է լեռները։ 1915-1918 թվականներին ծառայել է ռուսական բանակի հետախուզությունում, հմուտ գործողություններով մեծ վնաս հասցրել թուրքական զորքերին։ 1918 թվականին, 600 հոգուց բաղկացած խմբով օգնության է հասել Էրզրումում գտնվող Անդրանիկին։ Հետագայում անցել է Բաթում, Կոստանդնուպոլիս, որտեղ էլ 1921 թվականի հուլիսի 18-ին իրականացրել է Ադրբեջանի բոլշևիկների ներկայացուցիչ, Բաքվի հազարավոր անմեղ հայերի ջարդերի կազմակերպիչ Բեհբուդ խան Ջվանշիրի ահաբեկումը։
1921 թվականի հոկտեմբերի 6-ին անգլիական դատարանը Թոռլաքյանին ճանաչել է հանցավոր, սակայն ազատ է արձակել «մտախանգարման» պատճառով։ Նույն թվականի նոյեմբերին մեկնել է Հունաստան, ապա՝ Բելգրադ ու Բուխարեստ։
Երկրորդ համաշխարհային պատերազմի տարիներին գործել է Ղրիմում, Նովոռոսիյսկում՝ գերությունից ազատելով բազմաթիվ հայերի։
Հետպատերազմյան տարիներին ապրել է Գերմանիայի Շտուտգարտ քաղաքում, իսկ 1952 թվականից՝ Կալիֆոռնիայում (ԱՄՆ)։


== Թորլաքյանի հուշերը ==
1953 թվականին Լոս Անջելեսում տպագրվել է Թորլաքյանի «Օրերուս հետ» հուշագիրքը։


== Երկեր ==
«Օրերուս հետ», Պոսթըն, 1953, 568 էջ։
«Օրերուս հետ», Պէյրութ, 1963։
«Օրերուս հետ», Թեհրան, 1982, 588 էջ։
«Օրերուս հետ», Պէյրութ, 2001, 624 էջ։


== Արտաքին հղումներ ==
Համշենահայութեան մեծ որդին՝ Միսաք Թոռլաքեանը (1889-1968)
Միսաք Թորլաքյան (1888-1968)(չաշխատող հղում)


== Ծանոթագրություններ ==
Հաուտոն շրջան (Միչիգան)

Հաուտոն շրջան (անգլ.՝ Houghton County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 3,890 կմ² է, բնակչությունը՝ 36,628 մարդ (2010 թ. տվյալներով)։ Շրջկենտրոնն է Հոուտոն բնակավայրը։ Կազմավորվել է 1845 թ.։
Հայկ Հովհաննիսյան (մարզական մեկնաբան)

Հայկ Հովհաննիսյան (ծնվ. 1990 թվականի փետրվարի 26),


== Կենսագրություն ==
Ծնվել է Երևանում։ 2006 թվականին ավարտել է Երևանի թիվ 187 միջնակարգ դպրոցը։ 2006-2010 թվականներին սովորել է Հայաստանում՝ ֆրանսիական համալսարանի իրավաբանական ֆակուլտետում և ստացել իրավագետի որակավորում։ Դարձել է Թենիսի Հայաստանի պատանեկան մրցաշարերի 8-ակի մրցանակակիր։
2012 թվականին ավարտել է ՈւԵՖԱ-ի և ՀՖՖ-ի մարզչական դասընթացը և ստացել «Բ» կարգի որակավորում։
2013 թվականին ՀՀ արդարադատության նախարարության կողմից որակավորվել է որպես նոտարական գործողություններին մասնակցող` ֆրանսերենի թարգմանիչ, 2014 թվականին՝ որպես իտալերենի թարգմանիչ։


== Գործունեություն ==
2011-13 թվականներին Արարատ ֆուտբոլային ակումբում աշխատել է որպես տրանսֆերների ու արտոնագրման հարցերի պատասխանատու, համատեղությամբ՝ նաև իրավաբան։
2013 թվականին Երկիր Մեդիա հեռուստաընկերությունում աշխատել է որպես մարզական մեկնաբան։
2014 թվականին նույն պարտականությունները կատարել է Արմնյուզ հեռուստաընկերությունում։
Նույն թվականին Պերուջայի համալսարանում ուսանելուն զուգընթաց, ստանձնել է «Պերուջա» ֆուտբոլային ակումբի պատանեկան թիմի 2-րդ մարզչի պարտականությունները (Պոնտե Վալեչեպիում կայացած Կանչելոտիի հուշամրցաշարում թիմի հետ նվաճել է հաղթողի գավաթը)։
2014 թվականից «Միջազգային ակադեմիա» կրթական հասարակական կազմակերպությունում դասավանդում է ընդհանուր իտալերեն, իսկ Հայկական 3-րդ հեռուստաալիքով հեղինակում և վարում է «Ռեկորդապատում» հաղորդաշարը ու հանդիսանում է հեռուստաալիքի մարզական մեկնաբանը։


== Ծանոթագրություններ ==
Բուխենբախ

Բուխենբախ  (գերմ.՝ Buchenbach), կոմունա Գերմանիայի Բադեն Վյուրտեմբերգ երկրամասի Բրայսգաու-Վերին Շվարցվալդ շրջանում։
Բնակչության թվաքանակը՝ 3.195 մարդ (ըստ 2010 թվականի դեկտեմբերի 31-ի տվյալների)։ Տարածքը՝ 38,99 կմ²։ Պաշտոնական կոդը՝ 08 3 15 020։


== Ծանոթագրություններ ==


== Արտաքին հղումներ ==
Պաշտոնական կայքէջ
Ռաուսու (հրաբուխ)

Ռաուսու կամ Ռաուսու լեռ (ճապ.՝ 羅臼岳), ակտիվ ստրատոհրաբուխ է Շիրետոկո թերակղզում՝ Հոկայդո, Ճապոնիա։   Այն գտնվում է Շարի և Ռաուսու քաղաքների միջև։ Ռաուսուն հյուսիսային հոլոցեն հրաբուխն է։
Ռաուսու լեռան բացման փառատոնն անցկացվում է ամեն տարի հուլիսի 3-ին։ Այս օրը պաշտոնապես բացվում է լեռնագնացության սեզոնը։ 
Անցած 2200 տարում ենթադրվում է, որ Ռաուսու լեռը ժայթքել է երեք անգամ՝ մոտավորապես 1400 տարի առաջ՝ Պլինինյան ժայթքումով և մոտ 500 տարի առաջ պիրոկլաստիկ հոսքով։ 


== Պատմություն ==
1964 թվականի հունիսի 1՝ Ռաուսու լեռան շրջակայքը հռչակվեց Շիրետոկո ազգային այգի։
2005 թվականի հուլիս՝ Շիրետոկոն գրանցվել է որպես բնական համաշխարհային ժառանգության օբյեկտ ։
		
		


== Տես նաև ==
Համաշխարհային ժառանգության կայք
Շիրետոկո ազգային այգի


== Ծանոթագրություններ ==


== Արտաքին հղումներ ==
Ռաուսուդակե - Ճապոնիայի օդերևութաբանական գործակալություն (in Japanese)
- Ճապոնիայի օդերեւութաբանական գործակալություն
Rausu-Shiretoko Io հրաբխային խումբ - Ճապոնիայի երկրաբանական ծառայություն
Նիզինոե (այլ կիրառումներ)

Նիզինոե, կարող է վերաբերել՝

Նիզինոե - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Նիզինոե - գյուղ, Ուկրաինայի Ղրիմի Ինքնավար Հանրապետության Սակիի շրջանում
Կիցևկա

Կիցևկա (ուկրաիներեն՝ Кицівка), գյուղ Ուկրաինայի Խարկովի մարզի Պեչենեժսկի շրջանում։ Հիմնադրվել է 1702 թվականին։
2001 թվականի տվյալներով Կիցևկա գյուղում բնակվում էր 337 մարդ։ Բնակավայրը զբաղեցնում է 0,73 կմ² տարածք։ Բնակչության խտությունը կազմում էր 461,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շտվիլի

Շտվիլի (վրաց.՝ შტვილი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Լենտեխիից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Կտավ

Կտավ, քաթան, պաստառ, 1. նեղ (40—60 սմ), համեմատաբար կոպիտ, տնայնագործական գործվածք, պատրաստվում է վուշի մանվածքաթելերի քաթանային միահյուսումից։ Կտավ են անվանում նաև քաթանային և մանրանախշավոր միահյուսվածքի վուշե և կիսավուշե սրբիչի նեղ (45—50 սմ) գործվածքները։ 2. Մանվածքային արտադրության, ինչպես նաև չգործված և լմած թաղիքե իրերի պատրաստման կիսաֆաբրիկատ։ 3. Արվեստում. գործվածք, որի վրա ստեղծվում է յուղաներկ (սակավ՝ սոսնձաներկով, տեմպերայով) գեղանկարչական աշխատանք։ Նկար (սովորաբար կտավի վրա նկարված), փոխաբերական առումով՝ լայն ընդգրկում ունեցող գեղարվեստական ստեղծագործություն։
Վիլլեմ դե Կունինգ

Վիլլեմ դե Կունինգ (նաև՝ Կոոնինգ, հոլ.՝ Willem de Kooning, հոլանդերեն արտասանություն՝ դե Կոնինգ, ապրիլի 24, 1904(1904-04-24)[…], Ռոտերդամ, Հարավային Հոլանդիա, Նիդերլանդներ[…] - մարտի 19, 1997(1997-03-19)[…], Իստ Հեմմտոն, Սաֆոլկ շրջան, Նյու Յորք, ԱՄՆ), 20-րդ դարի երկրորդ կեսի առաջատար նկարիչ և քանդակագործ, աբստրակտ էքսպրեսիոնիզմի առաջատարներից մեկը։ 


== Կենսագրություն ==
Վիլլեմ դե Կունինգը ծնվել է 1904 թվականի ապրիլի 24-ին Ռոտերդամում։ Նրա ծնողները՝ Լեենդերդ դե Կունինգը և Կոռնելիա Նոբելը, ամուսնալուծվել են 1907 թվականին, և Վիլլեմ դե Կունինգը նախ ապրել է իր հոր, ապա՝ մոր հետ։ Մինչև 1924 թվականը հաճախել է երեկոյան դասընթացների Վիլլեմ դե Կոոնինգի անվան ակադեմիայում։ 1926 թվականին նա ապօրինի մեկնել է Միացյալ Նահանգներ, հաջորդ 70 տարվա ընթացքում ապրել և աշխատել է Նյու Յորքում։ Ընկերություն է արել Արշիլ Գորկու հետ և ենթարկվել նրա ազդեցությանը։
Դե Կունինգի անհատական ոճը ձևավորվել է 1930-ական և 940-ական թվականների սահմանին Պիկասոյի և Միրոյի ազդեցությամբ։ 1943 թվականին նա ամուսնացել է  հայտնի նկարիչ Էլեն Ֆրիդի հետ։ 1950-ականներին դե Կունինգը, գնալով պրիմիտիվիզմի ուղով, զարգացրել է այսպես կոչված «պատկերավոր աբստրակցիաները»։ 
Ժամանակի ընթացքում դե Կունինգի կտավները հագեցվել են լանդշաֆտային նմուշներով՝ դառնալով պակաս առարկայական։ Ավելի ուշ շրջանի նրա աշխատանքներում գերակշռում են շինծու դեկորատիվության միտումը, երբ իրավիճակը բարդացրել են ալկոհոլիզմը և Ալցհայմերի հիվանդությունը։ Չնայած դե Կունինգի ստեղծագործության ոչ միանշանակ բնույթին՝ նա դարձել է առաջին նկարիչը, որն արժանացել է Կայսերական մրցանակի։
2006 թվականին «Կանայք» շարքից նրա երրորդ նկարը վաճառվել է 137,5 միլիոն դոլարով՝ դառնալով ամենաթանկ արվեստի գործերից երկրորդը պատմության մեջ (այժմ այն ​​երրորդն է)։
Վիլլեմ դե Կունինգի հետմահու ցուցահանդեսը դարձել է Նյու Յորքի 2012 թվականի ամենաշատ այցելւներն ունեցած ցուցահանդեսը և տասներեքերորդն աշխարհում։


== Ծանոթագրություններ ==


== Գրականություն ==
Руди Фукс. Виллем де Кунинг // Эрмитаж. 2006. № 4. С.26-27.
Edvard Lieber: Willem de Kooning: Reflections in the Studio, Harry N. Abrams, Inc., New York 2000,- 137 с. ISBN 0-8109-4560-6
Sally Yard, Willem De Kooning Rizzoli, 1997—128 с.
Lee Hall: Elaine and Bill: Portrait of a Marriage: The Lives of Willem and Elaine De Kooning: Portrait of a Marriage. HarperCollins, 1995, ISBN 0060183055.


== Արտաքին հղումներ ==
Դե Կունինգի աշխատանքների ցանկը
Հոդված դե Կունինգի աշխատանքների մասին (անգլ.)
Ախատանքներն աշխարհի թանգարաններում
Ուրչոս Յոլ

Ուրչոս Յոլ (ռուս.՝ Урчос-Ёль), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Մեծ Վոսիմ գետի ձախ ափին՝18 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000023504
Հիդրոլոգիական ուսումնասիրությունների կոդը - 103002350
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիորնալ

Պիորնալ  (իսպ.՝ Piornal), մունիցիպալիտետ Իսպանիայում։ Մտնում է Կասերես պրովինցիայի մեջ՝ Էստրեմադուռա ինքնավար համայնքի կազմում։ Մունիցիպալիտետը գտնվում է Վալե Դել Խեռտե շրջանում։ Զբաղեցնում է 36 կմ² տարածք։ Բնակչությունը կազմում է 1525 մարդ (2010 թվականի տվյալներով)։ Հեռավորությունը վարչական կենտրոնից կազմում է 119 կմ։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական կայք Archived 2008-02-04 at the Wayback Machine.
Կաշպերովկա (գյուղ, Կազատինի շրջան)

Անվան այլ կիրառումների համար տե՛ս՝ ԿաշպերովկաԿաշպերովկա (ուկրաիներեն՝ Кашперівка), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1650 թվականին։
2001 թվականի տվյալներով Կաշպերովկա գյուղում բնակվում էր 716 մարդ։ Բնակավայրը զբաղեցնում է 2094 կմ² տարածք։ Բնակչության խտությունը կազմում էր 341,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեդելնիկովսկի շրջան (Օմսկի մարզ)

Սեդելնիկովսկի շրջան (ռուս.՝ Седельниковский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1924 թվականին։ Վարչական կենտրոնը՝ Սեդելնիկովո։


== Աշխարհագրություն ==
Շրջանի տարածքի մակերեսը կազմում է 5200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 11645 մարդ։ Բնակչության խտությունը կազմում էր 2,24 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(3105) Շտումպֆ

(3105) Շտումպֆ (անգլ.՝ Stumpff), աստերոիդ աստերոիդների հիմնական գոտում։ Հայտնաբերվել է 1907 թվականի օգոստոսի 8-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,262321 ա. մ., առավելագույնը մոտենում է 1,8258 ա. մ. հեռավորության վրա և հեռանում 2,6989 ա. մ.։ Արեգակի շուրջ մեկ ամբողջական պտույտ է կատարում 1242,88 երկրային օրվա ընթացքում, իր ուղեծրով շարժվելով միջինում 0,289649 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3105) Շտումպֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարո Փարիզյան

Կարապետ Փարիզյան (օգոստոսի 28, 1982(1982-08-28), Երևան, Հայկական ԽՍՀ, ԽՍՀՄ), հայ մարտիկ։ Եղել է WEC կիսամիջինքաշային չեմպիոն։ Հիմնականում մենամարտում է ձյուդո ոճով։
Փարիզյանը և իր զարմիկ Մանվել Գամբուրյանը ժամանակին հանդես են եկել UFC կազմակերպությունում։
Ներկա պահին ունի 24 հաղթանակ, 1 ոչ-ոքի և 10 պարտություն։ 12 անգամ հաղթանակ է տարել հակառակորդին հանձնվել ստիպելով։
Փարիզյանը «MMAweekly.com» կայքի կիսամիջինքաշային կարգի լավագույն մարտիկների վարկանիշային աղյուսակում գրավում է 5-րդ տեղը։


=== կենսագրւթյւն ===
Կարո Պարիսյանը ծնվել է 1982 թվականի օգոստոսի 28-ին, երբ լրացել է նրա 6 տարին, ընտանիքը տեղափոխվել է ԱՄՆ։ Տասը տարեկանում նա արդեն մարզվել է Գոքոր Չիվիչյանի և Ջին Լեբելլի մոտа։ Իր "Judo for Mixed Marital Arts: Advanced Throws, Takedowns, and Ground Fighting Techniques Paperback" գրքում նա պատմել է, որ հայրը իրեն ծանոթացրել է ձյուդոյի հետ, որ հաղթի ծուլությունը։


== Արտաքին հղումներ ==
Պաշտոնական կայք Archived 2010-03-10 at the Wayback Machine.
UFC էջը
Սիրմիոնե

Սիրմիոնե  (իտալերեն՝ Sirmione), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 7280 մարդ, խտությունը՝ 193 մարդ/կմ²։ Զբաղեցնում է 33 կմ² տարածք։ Փոստային ինդեքս՝ 25019, 25010 Colombare di Sirmione։ Հեռախոսային կոդ՝ 030։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Ստարոկուրզյա

Ստարոկուրզյա (ռուս.՝ Старокурзя, բաշկիրերեն՝ Иҫке Көрйә), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 209 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Սինա

Ջոն Ֆելիքս Էնթոնի Սինա կրտսեր (անգլ.՝ John Felix Anthony Cena, Jr, ապրիլի 23, 1977(1977-04-23), Վեսթ Նյուբերի, Մասաչուսեթս), ամերիկացի դերասան, հիփ-հոփ երգիչ և պրոֆեսիոնալ ըմբշամարտիկ (ռեստլեր)։ Հանդես է գալիս «WWE» կազմակերպության «SmackDown!» ապրանքանիշում։
Մասնագիտական կարիերայի ընթացքում 14 անգամ նվաճել է  WWE, 3 անգամ՝ Աշխարհի ծանրքաշային չեմպիոնական գոտիները, ինչպես նաև 5 անգամ հռչակվել WWE Միացյալ նահանգների և 2 անգամ` WWE աշխարհի թիմային չեմպիոն։ Հաղթանակ է տարել նաև 2008 և 2013 թվականների «Թագավորական մարտերում» (անգլ.՝ Royal Rumble)։
Որպես ռեփեր, թողարկել է մեկ հիփ հոփ ալբոմ՝ «You Can't See Me» անվամբ։
Հայտնի է նաև «Ծովային հետևազորայինը» (2006), «12 ռաունդ» (2009), «Լեգենդարը» (2010), «Առանց բարդույթների աղջիկը» (2015) և այլ ֆիլմերում ունեցած դերակատարումներից։


== Տիղոսներ և այլ նվաճումներ ==
Ohio Valley Wrestling
OVW ծանրքաշային չեմպիոնատ (1 անգամ)
OVW հարավային թիմային չեմպիոնատ (1 անգամ) – Ռիկո Կոնստանտինոյի հետ
Pro Wrestling Illustrated
Տարվա հակամարտություն (2006) ընդդեմ Էդջի
Տարվա հակամարտություն (2011) ընդդեմ Սի Էմ Փանքի
Տարվա մենամարտ (2007) ընդդեմ Շոն Մայքլզի՝ «Raw»-ի ապրիլի 23-ի թողարկում
Տարվա մենամարտ (2011) ընդդեմ Սի Էմ Փանքի՝ «Money in the Bank»-ի շրջանակներում
Տարվա ամենասիրված ըմբշամարտիկ (2004, 2005, 2007)
Տարվա ըմբշամարտիկ (2006, 2007)
#1 ըմբիշը ըստ «PWI Թոփ 500» դասակարգման (2006, 2007)
Pro Wrestling Report
Տարվա մենամարտ (2006) ընդդեմ Ռոբ Վան Դամի՝ «ECW One Night Stand 2006»-ի շրջանակներում
Տարվա ըմբշամարտիկ (2007)
Ultimate Pro Wrestling
UPW ծանրքաշային չեմպիոնատ (1 time)
World Wrestling Entertainment
WWE չեմպիոնատ (13 անգամ)
Աշխարհի ծանրքաշային չեմպիոնատ (3 անգամ)
WWE Միացյալ Նահանգների չեմպիոնատ (5)
WWE թիմային չեմպիոնատ (2 անգամ) – Միզի (1) և Դեյվիդ Օտունգայի (1) հետ
WWE աշխարհի թիմային չեմպիոնատ (2 անգամ) – Բատիստայի (1) և Շոն Մայքլզի (1) հետ
«Money in the Bank 2012»-ի հաղթող
Թագավորական կռվի հաղթող (2008, 2013)
Սլեմմի մրցանակ՝ «տարվա սուպերաստղ» անվանակարգում – (2009, 2010 և 2012 1)
Սլեմմի մրցանակ՝ «տարվա գրավիչ հնարք» անվանակարգում (2010)
Սլեմմի մրցանակ՝ «տարվա իրադարձությունների ընթացքը փոխող» անվանակարգում (2011) - Ռոքի հետ
Սլեմմի մրցանակ՝ «Տարվա վիրավորանք» անվանակարգում (2012)
Սլեմմի մրցանակ՝ «Տարվա համբույր» անվանակարգում (2012) – Էյ Ջեյ Լիի հետ1 ^Սինան չի ընդունում մրցանակը և փոխարենը որոշում է այն նվիրել հանձնողին՝ Ռիկ Ֆլեյրին։


== Ֆիլմագրություն ==


==== Ֆիլմեր ====


==== Հեռուստատեսություն ====


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Մարտերի ցանկը Ռեստլինգի համացանցային բազայում(անգլ.)
Ամոթույքագեղձաբորբ

Ամոթույքագեղձաբորբ, բարթոլինիտ, հեշտոցի նախադռան մեծ (բարթոլինյան) գեղձերի բորբոքում։ Կարող է առաջանալ ախտածին հարուցիչները (գոնոկոկեր, ստրեպտոկոկեր, ստաֆիլոկոկեր) գեղձի արտատար ծորաններ ընկնելիս։


== Գոնակոկային ամոթույքագեղձաբորբ ==
Գոնոկոկային (գոնոռեային) ամոթույքագեղձաբորբի ժամանակ արտատար ծորանները բորբոքվում են երկկողմանի։


== Ախտանիշներ ==
Սկզբում բորբոքումը, որպես կանոն, խիստ չի անհանգստացնում, հեշտոցամուտքի ոչ մեծ կոշտությունը թեթևակի ցավոտ է դառնում, երբեմն շեքի շրջանում (աջ կամ ձախ կողմում) զգացվում է թույլ ծակոց։ Հիվանդությունը չբուժելու դեպքում հիվանդագին այտուցը մեծանում է և կարող է գեղձի ծորանը խցանել, որի հետևանքով արտադրվող թարախային արտազատուկը կուտակվում է ծորանում և առաջացնում թարախակույտ։
Գեղձի ծորանը փակվելիս և դրանում թարախը կուտակվելիս ամոթույքագեղձերը մեծանում են, դառնում խիստ ցավոտ։ Ջերմաստիճանը բարձրանում է։ Երբեմն թարախակույտն ինքնաբերաբար բացվում է, որից հետո հիվանդության ախտանշաններն անհետանում են։ Սակայն որոշ ժամանակ անց այն կարող է վերսկսվել և բարդանալ խուղակի առաջացմամբ։


== Բուժում ==
Ժամանակին բուժումը կանխում է հիվանդության խորացումը և վիրահատատական միջամտություն պահանջող հնարավոր բարդությունները։


== Ծանոթագրություններ ==
Վեյկ ան Զեյի շախմատային մրցաշար 2012

Վեյկ ան Զեյ 2012 («Tata Steel—2012»), 74-րդ միջազգային շախմատային ավանդական մրցաշար, որը կայացել է 2012-ի հունվարի 14-29-ին Նիդերլանդների Վեյկ ան Զեյ քաղաքում։ Այս մրցաշարն առանձնահատուկ էր նրանով, որ պատմության մեջ ուժեղագույնն էր, քանի որ առաջին անգամ մասնակցում էին ՖԻԴԵ-ի վարկանիշային դասակարգման 14 ուժեղագույն գրոսմայստերները։ A մրցաշարի հաղթող դարձավ Հայաստանի շախմատային առաջատար Լևոն Արոնյանը։

Մրցաշարի կարգը` 21-րդ (միջին վարկանիշը` 2755)։Վիճակահանությամբ Արոնյանին բաժին էր հասել 11-րդ համարը։


== Մասնակիցները ==
¹) վարկանիշերը տրված են 2012-ի հունվարի 1-ի դրությամբ


== Արդյունքներն ըստ խաղափուլերի ==


== Մրցաշարային աղյուսակ ==


== Տես նաև ==
Վեյկ ան Զեյի շախմատային մրցաշար 2007
Վեյկ ան Զեյի շախմատային մրցաշար 2008
Վեյկ ան Զեյի շախմատային մրցաշար 2014


== Ծանոթագրություններ ==


== Աղբյուրներ ==
Մրցաշարի պաշտոնական էջը Archived 2013-03-04 at the Wayback Machine.
Մրցաշարի պարտիաները
Տեղեկություններ մրցաշարի մասին Archived 2013-06-06 at the Wayback Machine.
Տեղեկություններ մրցաշարի մասին
Պեսչանոե (գյուղ, Նովոգորոդսկի շրջան)

Պեսչանոե (ռուս.՝ Песчаное), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեթև աղբյուր

Թեթև աղբյուր, աղբյուր Կիլիկիայում, Ադանայի նահանգում, Մարաշի գավառի Զեյթունի գավառակում, Զեյթունի Սուրբ Աստվածածին վանքի մոտ։


== Ծանոթագրություններ ==
Բարղամ

Անվան այլ կիրառումների համար տե՛ս՝ Բարղամ (այլ կիրառումներ)Բարղամ, գյուղ Արևմտյան Հայաստանի Խարբերդի վիլայեթում, Տիվրիկ լեռան լանջին։ 20-րդ դարի սկզբին ուներ 30 տուն հայ բնակիչ, որոնք զբաղվում էին երկրագործությամբ և անասնապահությամբ։ Գյուղն ուներ եկեղեցի (Ս. Աստվածածին)։ Բարղամի բնակիչները տեղահանվել են առաջին համաշխարհային պատերազմի տարիներին։ Նրանց մի մասը զոհվել է, փրկվածները տարագրվել են օտար երկրներ։
Կոլոդենկա (գյուղ, Տոմաշպոլի շրջան)

Անվան այլ կիրառումների համար տե՛ս՝ Կոլոդենկա (այլ կիրառումներ)Կոլոդենկա (ուկրաիներեն՝ Колоденка), գյուղ Ուկրաինայի Վիննիցայի մարզի Տոմաշպոլի շրջանում։
2001 թվականի տվյալներով Կոլոդենկա գյուղում բնակվում էր 638 մարդ։ Բնակավայրը զբաղեցնում է 1904 կմ² տարածք։ Բնակչության խտությունը կազմում էր 335,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այզինգեն (Բավարիա)

Անվան այլ կիրառումների համար տե՛ս՝ Այզինգեն (այլ կիրառումներ) Այզինգեն (գերմ.՝ Eisingen), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 3600 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 7,07 կմ²։ Պաշտոնական կոդ՝ 09 6 79 124։


== Ծանոթագրություններ ==


== Արտաքին հղումներ ==
Պաշտոնական էջ
Ջաբլեի գավառ

Ջաբլեի գավառ (արաբ․՝ منطقة جبلة‎‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Լաթակիայի մարզի 4 գավառներից մեկը։ Ըստ 2004 թվականի մարդահամարի Ջաբլեի գավառի բնակչությունը կազմում է 196 171 մարդ։ Գավառիի կենտրոնը Ջաբլե քաղաքն է։
Ջաբլեի գավառի տնտեսության կարևորագույն ոլորտը գյուղատնտեսությունն է, որը արդյունք է միջերկրածովյան մեղմ կլիմայի։ Այստեղից արտահանվում են ցիտրուսային մրգեր, խնձոր, ձիթապտուղ։ Ամառային ամիսներին զարգացած է նաև զբոսաշրջությունը։ Շատ են միջերկրածովյան անտառները, որոնք ձգվում են ալ-Նուսայրիայի լեռներն ի վեր։ 12-13-րդ դարերում գավառը կազմել է Տրիպոլիի կոմսության մասը։
Ջաբլեի գավառը կազմված է 6 շրջաններից (բնակչության թվաքանակը ներկայացված է 2004 թվականի մարդահամարի տվյալներով)։ Դրանք են՝

Այն ալ-Շարկիայի շրջան (արաբ․՝ ناحية عين الشرقية‎‎), կենտրոն՝ Այն ալ-Շարկիա, բնակչություն՝ 16 800 մարդ
Այն Շիկակի շրջան (արաբ․՝ ناحية حرف المسيترة‎‎), կենտրոն՝ Այն Շիկակ, բնակչություն՝ 16 031 մարդ
Բեյթ Յաշուտի շրջան (արաբ․՝ ناحية بيت ياشوط‎‎), կենտրոն՝ Բեյթ Յաշուտ, բնակչություն՝ 10,086 մարդ
Դալիայի շրջան (ناحية دالية), կենտրոն՝ Դալիա, բնակչություն՝ 13 608
Ալ-Կուտեյլիբիայի շրջան (արաբ․՝ ناحية القطيلبية‎‎), կենտրոն՝ Ալ-Կուտեյլիբիա, բնակչություն՝ 32 582 մարդ
Ջաբլեի շրջան (արաբ․՝ ناحية جبلة‎ ‎‎), կենտրոն՝ Ջաբլե, բնակչություն՝ 107 064 մարդ


== Ծանոթագրություններ ==
Ինգուշներ

Ինգուշները (ինքնանվանում՝ ինգուշ.՝ ГIалгIай, Ղալղայ) վայնախյան ազգ է Հյուսիսային Կովկասում։ Խոսում են հյուսիսկովկասյան ընտանիքի նախյան խմբի ինգուշերեն լեզվով, գիրը կիրիլականի հիման վրա է։ Ընդհանուր թիվը աշխարհում մոտավորապես 560 հազար մարդ է, որոնցից 525 հազարը ապրում են Ռուսաստանի Դաշնությունում, հենց Ինգուշեթիայում ապրում է ազգի հիմնական մասը՝ 436 հազար մարդ(ըստ 2009 թ.)։
Հյուսիսային Օսիայի Պրիգորոդնիյ շրջանում ապրում է 38 հազար ինգուշ։ Ռուսաստանից դուրս՝ Ղազախստանում - 35 հազար։ 


== Ծանոթագրություններ ==
Բարձր տպագրություն

Բարձր տպագրություն, տեքստի և նկարների պոլիգրաֆիական բազմացման եղանակ, որի դեպքում տպաձևի տպագրող և բացատային տարրերը գտնվում են տարբեր հարթությունների վրա (տպագրողը ավելի բարձր)։ Բարձր տպագրության տպաձևին քսված ներկը ծածկում է միայն տպագրող (բարձր) մակերեսները։ Տպագրության ամենահին և տարածված տեսակն է։ Տպաձևի պատրաստման հարաբերական պարզության, արագության (հատկապես տեքստի վերարտադրման համար), արտադրանքի լավ որակի և բարձր արտադրողականության շնորհիվ լայնորեն օգտագործվում է լրագրերի, ամսագրերի, գրքերի, բազմագույն պատկերազարդումների տպագրության համար։ Բարձր տպագրության տպաձևի շարքին են դասվում՝ փորագրությունը փայտի վրա, ձեռքի և մեքենայական շարվածքը, լինոփորագրությունը, ցանցավոր ու գծավոր կլիշեները և ստերեոտիպը։ Բարձր տպագրության տպվածքի բնորոշ հատկանիշներն են՝ պատկերման տարրերի ցայտունությունը, հագեցվածությունը ներկով և ոչ մեծ ռելիեֆի առկայությունը թղթի հակառակ կողմում։ Բարձր տպագրության տպաձևի պատրաստման ժամանակակից տեխնոլոգիական պրոցեսներն են՝ տպաձևի նախապատրաստումը (ձեռքի և մեքենայական շարվածքը, ցինկանկարահանումը, էջկապը և մեծ տպաքանակի դեպքում՝ նաև ստերեոտիպի պատրաստումը) և բուն տպագրությունը (ներկի բարակ շերտի հավասարաչափ քսումը տպագրվող տարրերի մակերեսներին, թղթի մատուցումը ճնշող մամուլին, ներկի փոխադրումը տպաձևից թղթին և տպագրված արտադրանքի դուրսբերումը մեքենայից)։ Բարձր տպագրությամբ հայերեն առաջին գիրքը՝ «Պարզատումար»-ը տպագրել է Հակոբ Մեղապարտը 1512 թվականին։
Եղիա Տնտեսյան

Եղիա Տնտեսյան (մարտի 29 (ապրիլի 10), 1834, Ստամբուլ, Օսմանյան կայսրություն - ապրիլի 23 (մայիսի 5), 1881, Ստամբուլ, Օսմանյան կայսրություն), երաժիշտ, տեսաբան։


== Կենսագրություն ==
Նախնական ընդհանուր և երաժշտական պատրաստությունն ստացել է Կ. Պոլսի Միջագյուղ թաղի դպրոցում։ 1848 թվականից որպես աշակերտ-տպագրիչ աշխատել է «Սրապյան» տպարանում, հետագայում Հ. Մյուհենտիսյանի ղեկավարությամբ կատարելագործել է արհեստը, մասնագիտացել նաև հայկական և եվրոպական նոտատպության գործում։ Երուսաղեմում և Սուրբ Էջմիածնում ուսումնասիրել է երգվող շարականները և դրանց խազագրությունը։ 1864 թվականին Կ. Պոլսում հրատարակել է «Բովանդակութիւն նվագաց Հայաստանեայցս ս. եկեղեցւոյ» «տետրը», որտեղ, եվրոպական հեղինակների (Յո. Շրյոդեր, Շ. Վիլլոտո, Հ. Պետերման) հրապարակումներից հետո, առաջին անգամ խորագիտակորեն ներկայացրել է շարականների սկսվածքները (ձայնեղանակների լադա-ելևէջային խտացված բանաձևերը) և հատընտիր շարականներ։ Տնտեսյանը եռանդուն մասնակցություն է ունեցել ազգային հոգևոր երաժշտությունը վերաձայնագրելու, կարգավորելու և հետագա խեղաթյուրումներից զերծ պահելու, ինչպես նաև ժողովրդի երաժշտագիտական լուսավորման նպատակով Կ. Պոլսում տարվող աշխատանքներին։ 1869–1871 թվականներին հայկական նոտաներով գրառել է Շարակնոցն ամբողջությամբ, կազմել հայկական նոտագրության համառոտ ձեռնարկ՝ «Տարերք երաժշտության» (հրատարակվել է 1933)։
1872 թվականից Կոստանդնուպոլսում սեփական տպարանում տպագրել է Գարեգին Սրվանձտյանի, Հակոբ Պարոնյանի և այլոց գործեր։ Տնտեսյանը մասնակցել է ազգային հոգևոր երաժշտությունը վերաձայնագրելու և կարգավորելու աշխատանքներին։ Մինչկոմիտասյան շրջանի հայ երաժշտագիտության կարևորագույն նվաճումներն է ամփոփում նրա «Նկարագիր երգոց Հայաստանեայցս ս. եկեղեցւոյ...» (1874) գիրքը։ Տնտեսյանը հրատարակել է նաև «Նուագք Հայկականք» պարբերականը (1879)։ Տնտեսյանի գործունեությունը նշանակալից հետք է թողել հայ երաժշտության տեսության բնագավառում։ Հատկապես կարևոր են հոգևոր երաժշտության մոնոդիկ (մեներգեցողության) էության ընկալումն ու հետազոտումը՝ կապված այդ երաժշտության հնչյունաշարի տեմպերացիայի առանձնահատկությունների և հայկական ձայնեղանակային համակարգի (տես Ութձայն) ամբողջականության հետ։ Տնտեսյան գիտահետազոտական և գործնական ձեռնարկումներն ուղղված են եղել ազգային երաժշտության ինքնուրույնության ու ինքնատիպության հաստատմանն ու պահպանմանը։
Տնտեսյանը 1880-ական թվականներին Արևմտյան Հայաստանում ծավալված համիդյան բռնությունների առաջին զոհերից է։ Իր «Նոր երգարան հայոց» ժողովածուում Միքայել Նալբանդյանի «Ազատություն», ազատախոհ այլ բանաստեղծություններ, ինչպես նաև ֆրանսերեն «Մարսելյեզը» տպագրելու առիթով բանտարկվել է և բանտում էլ մահացել։


== Ծանոթագրություններ ==
Սֆինքս Բալասոտեից

Սֆինքս Բալասոտեից (իսպ.՝ Bicha de Balazote), իբերիական քանդակ, որը հայտնաբերվել է Իսպանիայի Ալբասետե համայնքի Բալասոտե շրջանից։ Bicha իսպաներեն բառ է և նշանակում է առասպելաբանական մարդ/կենդանի։ Կառլոս Ֆուենտեսն այն անվանել է «Բալասոտեի գազան»։ Քանդակը թվագրվում է մ. թ. ա. 6-րդ դար և 1910 թվականից գտնվում է Մադրիդի ազգային հնագիտական թանգարանում 18529 համարի ներքո։


== Պատմություն ==
Քանդակը գտնվել է քաղաքի կենտրոնից ոչ հեռու գտնվող Մախուելոս վայրից։ Վերջին պեղումների ժամանակ Բալասոտեի հովտում բացահայտվել է գերեզման և հոգեհանգստյան բլուր, որտեղից էլ գտնվել է այդ կտորը։ Մոտակայքից հայտնաբերվել են նաև կարևոր խճապատկերներ։
Կրաքարե արձանիկը թվագրվում է մ. թ. ա. 6-րդ դար, ունի 93 սմ երկարություն, 73 սմ բարձրություն։ Քանդակը ներկայացնում է մարդու և ցուլի միակցություն, մարմինը հանգիստ վիճակում է. առջևի ոտքերը ծալված են կրծքավանդակի տակ, հետևի ոտքերը՝ փորի տակ, կորացված պոչն ավարտվում է թավ մազերով։ Եղջյուրավոր և մորուքով գլուխը նման է մարդու, ականջները՝ ցուլի։ Այն հավանաբար եղել է գերեզմանում կամ տաճարում։ Հավանական է, որ այն ներկայացնում է բերրիության աստծուն, ինչպես հույները ցուլի գլխով արձանիկները օգտագործել են որպես գետերի աստծո խորհրդանիշ, որոնք բերրի են պահել դաշտերը։ Համաձայն Գարսիա ի Բեյիդոյի, ով արձանիկը ուսումնասիրել է 1931 թվականին, այն ներկայացնում է հունական Աքելուս աստծուն։


=== Նկարագրություն ===
Նյութ - կրաքար
Ժամանակաշրջան - իբերիական քանդակ
Երկարություն - 93 սմ
Բարձրություն - 73 սմ


== Պատկերասրահ ==

		
		


== Գրականություն ==
Almagro Gorbea (1982). Pozo Moro y el influjo fenicio en el periodo orientalizante de la Península Ibérica. Revista di Studi Fenici.
Benoit, F. (1962). La Biche d’Albacete. Cernunnos et le substrat indigene. Seminario de historia y arqueología de Albacete.
Blazquez, J.M. (1974). Figuras animalísticas turdetanas. C.S.I.C.
Chapa Brunet, Teresa (1981) El Toro Androcefalo de Balazote: Nueva Puesta a Punto de su Problematica, Al-Basit: Revista de estudios albacetenses, ISSN 0212-8632, No. 10, 1981, pp. 145–158
Heuzey, Léon Alexandre. "Le taureau chaldéen à tête humaine et ses dérivés", Académie des Inscriptions et Belles Lettres: Monuments et Mémoires Piot 6
Paris, Pierre. Essai sur l'art et l'industri de l'Espasgne primitif, vol. I 1903: plate 4, reproduced in the survey of "Pre-Roman Antiquities of Spain", American Journal of Archaeology 11.2 (April - June 1907:187); Paris noted that Léon Heuzey remarked on similarities of technique in Achaemenid Persian and Babylonian sculpture.


== Ծանոթագրություններ ==


== Աղբյուրներ ==

El arte neohitita y los orígenes de la escultura animalística ibérica y turdetana. José María Blázquez Archived 2011-09-08 at the Wayback Machine.
Bicha de Balazote
Սֆինքս Բալասոտեից Archived 2016-06-11 at the Wayback Machine.
Լուգովոյ (այլ կիրառումներ)

Լուգովոյ, կարող է վերաբերել՝

Լուգովոյ - գյուղ Ռուսաստանի Դաշնության Ռոստովի մարզի Տացինսկի շրջանում
Լուգովոյ - քաղաքատիպ ավան Ռուսաստանի, Խանտի-Մանսիական ինքնավար օկրուգի Կոնդինսկի շրջանի կազմում
Խաթուն-գեղ

Խաթուն-գեղ, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Չաո Մենգ-Ֆու (խառնարան)

Չաո Մենգ-Ֆու, խառնարան Մերկուրի մոլորակի 87.3° հարավային լայնության և 132.4° արևմտյան երկայնության վրա։ Տրամագիծը կազմում է 167 կմ։ Անվանվել է չինացի նկարիչ և գեղագիր Չաո Մենգ-ֆուի (1254–1322) պատվին։
Քանի-որ խառնարանը գտնվում է մոլորակի հարավային բևեռին մոտ և մոլորակի փոքր առանցքի թեքման պատճառով խառնարանի մոտ 40% միշտ ընկած է ստվերում։ Այս փաստը, ինչպես նաև ռադիո հետազոտությունների արդյունքում ստացված պայծառ անդրադարձերը ապացուցում են, որ այստեղ կան հսկայական քանակությամբ սառույցներ, որոնք պաշտպանված են սուբլիմացումից հաստատուն պահպանվող -171 °C ջերմաստիճանում։


== Տես նաև ==
Մերկուրիի երկրաբանություն
Մերկուրիի խառնարանների ցանկ
Մերկուրիի երկրաբանական առանձնահատկությունների ցանկ


== Ծանոթագրություններ ==
Զապադնի (Սեմիկարակորսկի շրջան)

Անվան այլ կիրառումների համար տե՛ս՝ Զապադնի (այլ կիրառումներ)Զապադնի (ռուս.՝ Западный), ավան Ռուսաստանի Ռոստովի մարզի Սեմիկարակորսկի շրջանում։ Մտնում է Զոլոտարևսկի գյուղական համայնքի կազմի մեջ։
Մարեստոմոնտիե

Մարեստոմոնտիե (ֆր.՝  Marestmontiers), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 94 մարդ, բնակչության խտությունը` 37.90 մարդ/կմ²։ Բնակավայրը զբաղեցնում է 2.48 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 29 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 62 աշխատունակ (15-64 տարեկան)  բնակիչ, որոնցից ակտիվ էին 49-ը, իսկ ոչ ակտիվները` 13։ Ակտիվության ցուցանիշը կազմում է 79,0 %։ 49 աշխատունակ մարդկանցից աշխատել է 49 անձ (25 տղամարդ և 24 կին)։ Գործազուրկ են եղել 0 անձ (0 տղամարդ և 0 կին)։ 13 անաշխատունակներից 4-ը եղել են աշակերտներ կամ ուսանողներ, 3-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կատվի տունը (մուլտֆիլմ, 1958)

«Կատվի տունը» (ռուս.՝ «Кошкин дом»), 1958 թվականի խորհրդային գեղարվեստական մուլտֆիլմ, որն ստեղծել է ռեժիսոր Լեոնիդ Ամալրիկը Մարշակի համանուն հեքիաթի հիման վրա։


== Սյուժե ==
Լինում է չի լինում մի կատու։ Նա ուներ մեծ տուն իր թանկարժեք կահույքով։  Հաճախ նրա բարեկամ կատվիկները գալիս էին կանգնում տան շեմին, սնունդ և գիշերելու տեղ խնդրում, բայց նա միշտ վռնդում էր նրանց ծառայի՝ կատու Վասիլիի միջոցով։ Մի օր նրա մոտ հյուր են գնում հարևանները՝ Աքաղաղը, Հավը, Այծը, Այծիկը և Խոզուկը։ Կատուն մեծ շուքով դիմավորում է հյուրերին և ցույց է տալիս իր տունը։ Մինչ հյուրերը զվարճանում են,  բարեկամ կատունները գալիս են և կրկին ապաստան են խնդրում, բայց կատուն նրանց դուրս է վռնդում։ Երբ հյուրերը վերադառնում են իրենց տները, վառարանից ցած է ընկնում փայտի կտոր, և  տանը հրդեհ  է բռնկվում։ Կատուն, քեռի Վասյա (դռնապան) և հրշեջները փորձում էին փրկել կենցաղային իրեր և  հանգցնել հրդեհը, սակայն շենքը փլվում է, և ոչինչ փրկել չի հաջողվում։ Կատուն ու Վասիլին գնում են իրենց հյուրերի տները՝ կացարան խնդրելու, սակայն նրանց մերժում են։ Եվ ահա նրանք հասնում են ավերակների, որտեղ ապրում են երկու փոքրիկ կատուները, որոնք ընդունում են նրանց։ Կատուն, քեռի Վասյան ու երկու փոքրիկ կատունները ձմռանն ապրում են  միասին և գարնանը կառուցում են նոր տուն՝ բոլորին հրավիրելով տոնելու բնակարանամուտը։


== Նկարահանող խումբ ==


== Մրցանակներ ==
1958 թվական – մանկապատանեկան ֆիլմերի Х միջազգային փառատոն Վենետիկում, «Արծաթե Գեորգի» առաջին մրցանակ մինչև 7 տարեկան երեխաների համար նախատեսված ֆիլմերի բաժնում։


== Գրականություն ==
Маршак С. Я. Кошкин дом. — АСТ, 2010. — 48 с. — (Сказки-мультфильмы). — ISBN 978-5-17-047556-8 Цветные иллюстрации по мультфильму.


== Ծանոթագրություններ ==


== Արտաքին հղումներ ==
«Կատվի տունը» «Հայրենական կինոյի հանրագիտարան» կայքում
Մուլտֆիլմը «Սոյուզմուլտֆիլմ» ստուդիայի կինոֆոնդում Archived 2012-03-06 at the Wayback Machine.
Մուլտֆիլմը Bayun.ru կայքում
Լոլա Քըրք

Լոլա Քըրք (անգլ.՝ Lola Kirke սեպտեմբերի 27, 1990(1990-09-27), Լոնդոն, Միացյալ Թագավորություն), անգլո-ամերիկացի դերասանուհի և հեղինակ-կատարող, որը ծնվել է Լոնդոնում, սակայն 5 տարեկան հասակում ընտանիքի հետ տեղափոխվել է Նյու Յորք։ Նրա մայրը եղել է Geminola վինատաժ հագուստի բուտիկ սեփականատեր, իսկ հայրը՝ Սայմոն Կյորկը՝ ռոք խմբի նախկին թմբկահար։ Լոլան ունի երկու քույր՝ դերասանուհի Ջեմայմա Քյորքը և երգչուհի Դոմինոն։ 2012 թվականին ավարտել է Բարդ քոլեջը և հաջորդ տարի հայտնվել է «Հազվագյուտ ծաղիկներ» ֆիլմում, ինչպես նաև առաջնաելույթ է ունեցել հեռուստատեսությունում «Օրենք և կարգ։ Հատուկ ստորաբաժանում» ֆիլմի էպիզոդում։
2014 թվականին Քըրքը սկսել է խաղալ Amazon-ի «Մոցարտը ջունգլիներում» սերիալի գլխավոր դերերից մեկը, որի համար արժանացել է քննադատների գովասանքին։ Նաև 2014 թվականին ոչ մեծ դերով հայտնվել է «Կորածը» ֆիլմում, ապա էական դերեր է ստացել Գրետա Գերվիգի «Տիկին Ամերկա» և «Ընկածները» ֆիլմերում։


== Ֆիլմագրություն ==


== Սկավառակագրություն ==
EP (2016)
Heart Head West (2018)


== Ծանոթագրություններ ==
Սոթք (այլ կիրառումներ)

Սոթք (նաև՝ Սոդք, Սոտք) կարող է նշանակել.

Սոթք գավառ, գավառ Մեծ Հայքի Սյունիք նահանգում,
Սոթքի մելիքություն՝ հայկակա իշխանություն (մելիքություն), որը գոյություն է ունեցել 13-ից 17-րդ դարերում,
Սոթք գյուղ՝ գյուղ Հայաստանի Հանրապետության Գեղարքունիքի մարզում,
Սոթքի լեռնանցք՝ լեռնանցք Հայաստանի Հանրապետության Գեղարքունիքի մարզի և Արցախի Հանրապետության Շահումյանի շրջանի սահմանագլխին,
Սոթք գետ՝ գետ Հայաստանի Հանրապետության Գեղարքունիքի մարզում, հանդիսանում է Մասրիկի գետի վտակը,
Սոթքի ոսկու հանքավայր՝ հանքավայր Հայաստանի Հանրապետության Գեղարքունիքի մարզի և Արցախի Հանրապետության Շահումյանի շրջանի սահմանագլխին,
Սոթքի ջրանցք՝ ջրանցք Հայաստանի Հանրապետության Գեղարքունիքի մարզում, սկիզբ է առնում Սոթք գետից,
Լեսովայա Պոլյանա (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ Լեսովայա ՊոլյանաԼեսովայա Պոլյանա (ուկրաիներեն՝ Лісова Поляна), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Լեսովայա Պոլյանա գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հյուգո մրցանակ

Հյուգո գրական մրցանակները, համարվում են ֆանտաստիկ ժանրի ամենահին և արժեքավոր մրցանակներից մեկը։
Շնորհվում են ամերիկյան Գիտաֆանտասիկայի Համաշխարհային Միություն (անգլ.՝ World Science Fiction Society | ԳՖՀՄ) կազմակերպության կողմից՝ նախորդ տարվա լավագույն գիտական կամ ֆենտեզի ֆանտաստիկայի ոլորտի աշխատանքների և ձեռքբերումների համար։
Մրցանակների անվանումը կապված է գիտաֆանտաստիկ գրականության պիոներ հանդիսացող «Զարմանահրաշ պատմություններ» (անգլ.՝ Amazing Stories) ամսագրի հիմնադիր Հյուգո Գերնսբեկի (Hugo Gernsback) հետ (մինչև 1993 թ․ Հյուգոն ոչ պաշտոնական անվանումն էր, իսկ պաշտոնապես մրցանակները կոչվում էին Գիտաֆանտաստիկ նվաճումների տարեկան մրցանակ [Annual Science Fiction Achievement Award])։ Մրցանակները ունեն պատվանդանին ամրացված հրթիռի տեսք։
Մրցանակները շնորհվում են յուրաքանչյուր տարի՝ սկսած 1955 թ․-ից։ Մրցանակակիրները ընտրվում են ԳՖՀՄ տարեկան կոնֆերանսի (Worldcon) մասնակիցների և աջակիցների կողմից՝ իրենց իսկ կողմից նախապես ընտրված 5 թեկնածուներից։ Մրցանակների կատեգորիաներից կարելի է նշել՝ վեպ, պատմվածք, պատկերային պատմվածք, դրամատիկ ներկայացում և տարբեր պրոֆեսիոնալ ու երկրպագուական գործողություններ։
Հետաքրքրական է, որ կարելի է ընտրել նաև «ոչ մի մրցանակ» կետը, որի գերակայության պարագայում տվյալ կատեգորիայում մրցանակ չի շնորհվի։
Գիտաֆանտաստիկ ժանրի համար ներկայումս գործող համադրելի մրցանակներից կարելի է նշել Նեբուլա մրցանակները (անգլ.՝ Nebula Awards), որոնք շնորհվում են Ամերիկայի Գիտական և Հեքիաթային Ֆանտաստիկայի Գրողների միության կողմից (անգլ.՝ Science Fiction and Fantasy Writers of America), ինչպես նաև ոչ անգլախոս երկրներից՝ ճապոնական Սեյուն մրցանակները (Seiun Awards), որոնց օտարալեզու կատեգորիաներում առաջադրված թեկնածուները հաճախ համընկնում են Հյուգոյի հետ։


== Տես նաև ==
Նեբյուլա մրցանակ
Լոկուս մրցանակ


== Ծանոթագրություններ ==


== Հղումներ ==
Պաշտոնական կայք
Խրաֆստրոմ

Խրաֆստրոմ (հոլ.՝ Graafstroom ( արտասանություն)), համայնք Նիդերլանդների Հարավային Հոլանդիա մարզում։ Տարածքը 67,11 կմ² է, բնակչությունը՝ 9.817 (2011 թ.)։ Մեկ շնչի տարեկան միջին եկամուտը 13.200 եվրո է։
Տորչին (գյուղ, Կորոստիշևի շրջան)

Անվան այլ կիրառումների համար տե՛ս՝ ՏորչինՏորչին (ուկրաիներեն՝ Торчин), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Տորչին գյուղում բնակվում էր 810 մարդ։ Բնակավայրը զբաղեցնում է 27,23 կմ² տարածք։ Բնակչության խտությունը կազմում էր 29,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9284) Խուանսանչես

(9284) Խուանսանչես (անգլ.՝ Juansanchez), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 7-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,941913 ա. մ., առավելագույնը մոտենում է 2,8762 ա. մ. հեռավորության վրա և հեռանում 3,0076 ա. մ.։ Արեգակի շուրջ մեկ ամբողջական պտույտ է կատարում 1843,08 երկրային օրվա ընթացքում, իր ուղեծրով շարժվելով միջինում 0,195326 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9284) Խուանսանչես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սև պղպեղ

Պղպեղ սև (անգլ.՝ piper nigrum), պղպեղագգիների ընտանիքի պղպեղի ցեղի բազմամյա, մագլցող բույս։


== Կենսաբանական նկարագիր ==
Ցողունը կիսափայտացած, բարակ, ճկուն (երկարությունը 10-12), հանգույցներում առաջացող օդային ադվենտիվ արմատներով։ Տերևները պարզ են, ձվաձետ, հաստակեղեն, հերթադիր։
Ծաղիկները՝ մանր, մոխրադեղնագույն կամ սպիտակ, հավաքված ծաղկաբույլում։
Պտուղը կլորավուն, միասերմ կորիզապտուղ է (3-5 մմ տրամագծով), գույնը՝ կանաչ, հասունանալիս կարմրում է, չորանալիս՝ սևանում։
Բույսը միատուն է, վայրի վիճակում՝ երկտուն։ Սերմերով բազմանալիս ծաղկում է 3-4-րդ տարում, վեգետատիվ եղանակով՝ 5-6-րդ ամսում։ Ծաղկումը ռեմոնտանտ է, պտուղը հասունանում է 5-10 ամիս հետո։


== Հայրենիք ==
Հայրենիքը Հնդկաստանն է։ Մշակվում է Հարավարևելյան Ասիայի, Արևելյան Աֆրիկայի, Ամերիկայի արևադարձային շրջաններում։ ԽՍՀՄ-ում աճեցվում է ջերմատներում։
Մեկ բույսի բերքատվությունը 0,6-1,5 կգ է։ Բույսը երաշտադիմացկուն չէ։ Լավ է աճում բերրի, խոնավ, ցամաքեցված հողերում։


== Քիմիական կազմ ==
Պարունակում է պիպերին ալկալոիդ և եթերայուղեր։ Օգտագործվում է որպես համեմունք խոհարարության և սննդի արդյունաբերության մեջ։


== Գրականություն ==
Дудченко Л. Г., Козьяков А. С., Кривенко В. В. Пряно-ароматические и пряно-вкусовые растения։ Справочник / Отв. ред. К. М. Сытник. — К.։ Наукова думка, 1989. — 304 с. — 100 000 экз. — ISBN 5-12-000483-0.
Նաշե վրեմյա

«Նաշե վրեմյա» (ռուս.՝ «Наше время»), անկուսակցական ռուսերեն շաբաթաթերթ։ Հրատարակվել է 1918 թ. հունվարի 30-ից մինչև 1920 թ. ապրիլի 25-ը, Բաքվում։


== Գործունեություն ==
Ունեցել է ժողովրդավարական ուղղություն։ Լուսաբանել է Անդրկովկասի հանրապետությունների, Ռուսաստանի ներքին իրավիճակը, նրանց փոխհարաբերությունները, միջազգային դրությունը։ Բազմաթիվ նյութեր է հրապարակել Հայոց ցեղասպանության, Հայկական հարցի և դրա նկատմամբ մեծ տերությունների բռնած դիրքի վերաբերյալ։ Հատկանշական են այն նյութերը, որոնցում մերկացվել են ադրբեջանական կառավարության հակահայկական քաղաքականությունը, հայկական կոտորածները Բաքվում, Շուշիում, Նուխիում և այլուր։
Թերթը հատուկ տեղ է հատկացրել Հայաստանի անբաժանելի մաս կազմող Ղարաբաղին, պաշտպանել նրա ինքնորոշման, տարածքային ամբողջականության պահպանման, անկախության իրավունքը։ Բացահայտել է ադրբեջանական կառավարության և Անգլիայի դերը Ղարաբաղի բնակչության իրավունքների ոտնահարման գործում, սուր բանավիճել ադրբեջանական թերթերի հետ։
Թերթին համագործակցել են հասարակական-գրական հայտնի գործիչներ Սերգեյ Ռաֆալովիչը, Սերգեյ Գորոդեցկին, Բախշի Իշխանյանը, Երվանդ Օտյանը, Զապել Եսայանը և ուրիշներ։


== Գրականություն ==
3акарян А. А., Шахназарян А. И., Бакинская газета "Наше время" о погромах нухинских, арешских и геокчанскнх армян в 1918 г., ԼՀԳ, 1989, №9
Աշոտ Ղազարյան (կոմպոզիտոր)

Անվան այլ կիրառումների համար տե՛ս՝ Աշոտ Ղազարյան (այլ կիրառումներ)Աշոտ Բեգլարի Ղազարյան (հուլիսի 26, 1961(1961-07-26), Երևան, Հայկական ԽՍՀ, ԽՍՀՄ), կոմպոզիտոր, Հայաստանի կոմպոզիտորների միության վարչության անդամ (1991 թվականից), հայ երիտասարդ կոմպոզիտորների մասնաճյուղի ղեկավար (2013 թվականից)։ 


== Կենսագրություն ==
Ծնվել է 1961 թվականին Երևանում։
1985 թվականին ավարտել է Երևանի պետական կոնսերվատորիայի կոմպոզիցիայի (ղեկավար՝ Ա. Հարությունյան), դաշնամուրի (ղեկավար՝ Ի. Մելիքսեթյան) բաժինները, իսկ 1996 թվականին՝ ասպիրանտուրան (ղեկավար՝ Ա. Զոհրաբյան)։
1998 թվականից դասավանդում է Երևանի Ռոմանոս Մելիքյանի անվան երաժշտական ուսումնարանում։ 2018 թվականին եղել է Երևանի Ռոմանոս Մելիքյանի անվան երաժշտական ուսումնարանի տնօրենի ժամանակավոր պաշտոնակատար։


== Ստեղծագործություններ ==
Գրել է կոնցերտ (1985)՝ դաշնամուրի և նվագախմբի, 3 դիվերտիսմենտ (1987), ֆանտազիա (1986)՝ սիմֆոնիկ նվագախմբի, «Ռեչիտատիվ» (1983)՝ թավջութակի և նվագախմբի, սոնատ (1982)՝ ֆլեյտայի և դաշնամուրի, 5 պիես (1991)՝ 2 կլառնետի, սոնատ (1986)՝ ֆագոտի, պոեմ-սոնատ (2013)՝ մենանվագ ջութակի, հոգևոր երգեր (1986–2014)՝ երգչախմբի և նվագախմբի, 9 հայրեն (Նահապետ Քուչակի խոսքերով, 1988)՝ սոպրանոյի, տենորի և կամերային կազմի, 4 խմբերգ (Միսաք Մեծարենցի խոսքերով, 1982), օրհներգ՝ երգչախմբի (քրիստոնեությունը Հայաստանում պետական կրոն հռչակման 1700-ամյակին, 2001), «Ալելուիա» (1997)՝ երգչախմբի, «Խելահեղ երազներ» (անգլերեն, 1996)՝ մանկական երգչախմբի և նվագախմբի համար, մանկական երգեր և խմբերգեր (1986–2014), «Երաժշտություն 20 լարայինների համար» (1994), լարային (1984), փայտե փողային (1986) կվարտետներ։
Թեքեյան մշակութային միության մրցույթի Գլխավոր մրցանակ (1998)։


== Ծանոթագրություններ ==
Ռուլ Բումստրա

Ռուլ Բումստրա (հոլ.՝ Roel Boomstra, մարտի 9, 1993(1993-03-09), Ուտրեխտ, Ուտրեխտ, Նիդերլանդներ), հոլանդացի շաշկիստ, 2016 և 2018 թվականների շաշկու աշխարհի առաջնությունների չեմպիոն, 2013, 2015 և 2021 թվականների աշխարհի առաջնությունների բրոնզե մեդալակիր, 2014 թվականի Եվրոպայի չեմպիոն։ Միջազգային գրոսմայստեր։


== Կենսագրություն ==
Ծնվել է 1993 թվականի մարտի 9֊ին։ 2005 թվականին դարձել է դպրոցականների չեմպիոն։ 2005 և 2006 թվականներին Եվրոպայի աշակերտների առաջնությունում զբաղեցրել է 2-րդ տեղը։ Ռուլ Բոմստրան սկզբում խաղացել է նաև շախմատ, իսկ ավելի ուշ՝ «DVSB» ակումբում՝ շաշկի։ 
2010 թվականին նա դարձել է Եվրոպայի և աշխարհի պատանիների չեմպիոն։
2012 թվականին Լիլ քաղաքում դարձել է Համաշխարհային ինտելեկտուալ խաղերի չեմպիոն։


== Մարզական արդյունքներ ==


=== Աշխարհի առաջնություն ===
2011 (7֊րդ տեղ)
2013 (3֊րդ տեղ)
2015 (3֊րդ տեղ)
2016 (1֊ին տեղ)
2017 (5-6֊րդ տեղեր)
2018 (1֊ին տեղ)
2021 (3֊րդ տեղ)
2022 (1֊ին տեղ)


=== Եվրոպայի առաջնություն ===
2006 (63֊րդ տեղ)
2010 (8֊րդ տեղ)
2012 (12֊րդ տեղ)
2014 (1֊ին տեղ)
2016 (2֊րդ տեղ)


=== Հոլանդիայի առաջնություն ===
2009 (3֊րդ տեղ)
2010 (2֊րդ տեղ)
2011 (2֊րդ տեղ)
2012 (1֊ին տեղ)
2013 (5֊րդ տեղ)
2014 (2֊րդ տեղ)
2015 (1֊ին տեղ)
2018 (2֊րդ տեղ)


== Ծանոթագրություններ ==


== Արտաքին հղումներ ==
Чемпионат Европы по международным шашкам среди мужчин 2014
Чемпионат мира по международным шашкам
Профиль на сайте KNDB
Профиль на сайте ФМЖД
Գուրգեն Առուստամյան

Գուրգեն Բագրատի Առուստամյան (1914, Գետաթաղ, Հայաստան - անհայտ), հայ մանկավարժ։ ՀԽՍՀ վաստակավոր ուսուցիչ (1954):


== Կենսագրություն ==
Գուրգեն Առուստամյանը ծնվել է 1914 թվականին, Սիսիանի շրջանի Գետաթաղ գյուղում։ Ավարտել է Երևանի բանֆակը և Երևանի հեռակա մանկավարժական ինստիտուտի պատմության  ֆակուլտետը։ 1934-1939 թվականներին աշխատել է Կապանի շրջանի Գեղանուշ և Ողջի գյուղերի դպրոցներում որպես տնօրեն և պատմության ուսուցիչ։ 1939 թվականին զորակոչվել է բանակ, ծառայել 113-րդ հրաձգային դիվիզիայում, որի հրամանատարը գեներալ մայոր Քրիստափոր Ալավերդյանն էր։ Շարքային Առուստամյանը սակրավորային վաշտում, որը գտնվում էր Բուգ գետի ափին Բխանովեց քաղաքի մոտ, մասնակցեում էր պաշտպանական ամրությունների կառուցմանը, երբ 1941 թվականի հունիսի 22-ին վաղ առավոտյան գերմանական ինքնաթիռների հռնդյուններն ու թնդանոթների կրակոցների որոտը տարածվեց պաշտպանական բունկերում։ Առուստամյանը մինչև 1941 թվականի դեկտեմբերի 25-ը մասնակցել է պաշտպանական մարտերին, վիրավորվելուց հետո ուղարկվել ռազմաքաղաքական դպրոցում սովորելու։
1942 թվականի ամռանը Արևմտյան, այնուհետև 3-րդ Բելառուսական ռազմաճակատներում ակտիվորեն մասնակցել է մարտերին, որպես կրտսեր քաղաշխատող, գումարտակի կուսկազմակերպության քարտուղար։ Չորս անգամ վիրավորվել և բուժվել է ռազմական հոսպիտալներում։
Կապիտան Առուստամյանը 1946 թվականին զորացրվել է։ Աշխատել է դպրոցի տնօրեն Սիսիանի Լոր և Գետաթաղ գյուղերում, դաստիարակչական գծով տնօրենի տեղակալ Դարբաս գյուղի դպրոցում։
1954 թվականին Առուստամյանին շնորհվել է վաստակավոր ուսուցչի կոչում։ Պարգևատրվել է Կարմիր աստղի երկու շքանշանով, մարտական ու հոբելյանական մեդալներով։


== Պարգևներ ==
«Կարմիր աստղի» կրկնակի շքանշանակիր
ՀԽՍՀ վաստակավոր ուսուցիչ (1954)


== Ծանոթագրություններ ==